**Se aprobă,**

**Director**

**Claudia Popa**

**FABRICA DE FOLCOR – CURS DE VIOARĂ**

**REGULAMENT DE ADMITERE ŞI DESFĂȘURARE**

***Atelierul/cursul de vioară***

*Prin acest curs vor descoperi frumusețea muzicii tradiționale românești, cântece de joc și tempouri variate din diferite zone etnofolclorice representative. În cadrul atelierului/cursului, profesorul Marius Zorilă cu o experiență vastă atât în arta viorii, cât şi în a dirijatului, îi sprijină şi îi încurajează pe cei mici să se formeze.*

***Slogan***

***Folclorul este averea incontestabilă și cea mai de preţ a oricărui popor!***

***Obiective***

Cei mai buni dintre cursanți vor avea șansa de a înregistra piese alături de [Marius Zorila si Orchestra Nationala Valahia](https://www.facebook.com/Marius-Zorila-si-Orchestra-Nationala-Valahia-438558559554378/) și de a participa la spectacole organizate de creart.

Prin intermediul acestor ateliere, ne propunem decsoperirea unei tehnici interpretative fără a face rabat de la studiul viorii clasice, menionând că piesele şi partiturile musicale sunt scrise în mod profesionist, detaliat astfel încât cursantul să îşi îmbogăţească tehnica, citirea, interpretarea, independent de ceea ce înseamnă studiul de bază al viorii.

***Perioada în care vor avea loc cursurile de vioară***:

martie – iunie/septembrie – decembrie 2016

**Reguli de adimitere şi desfășurare ale cursurilor de vioară din cadrul Fabricii de Folclor**

Participarea la cursurile și activitățile organizate de creart presupune respectarea unor reguli în vederea îndeplinirii obiectivelor pe care ni le-am propus şi a necesității de a avea o consecvență în ceea ce facem.

* creart, în calitate de Organizator, desfășoară atelierul/cursul de vioară, dedicate copiilor cu vârste cuprinse între 9 - 19 ani;
* Copiii vor fi împărțiți în grupe ( o grupă este formată din maxim 4 copii)

1. ***Admiterea la atelierul/cursul de vioară***

Dacă în urma evaluării unui copil se constată că acesta are calităţile necesare pentru a începe pregătirea în vederea admiterii la cursul de vioară, și dacă părintele (reprezentantul legal) optează astfel, acesta va începe activitatea.

1. ***Desfăşurarea atelierelor/cursurilor:***

* Participarea la curs se face doar în baza preselecţiei și a achitării abonamentului lunar;
* Preţul abonamentului este de 200 lei/lună
* Contravaloarea cursurilor se va achita în prima săptămână a lunii, pentru luna în curs, și se va face sub forma unui abonament lunar (200 lei/cursant)
* In cazul în care sunt înscrişi doi sau mai mulţi fraţi la atelierele organizate de creart, aceştia vor beneficia de o reducere de 10% pentru primul frate, respectiv 20% pentru al doilea frate;
* În cazul în care contravaloarea abonamentul nu va fi achitat în primele 15 zile ale lunii în curs, atunci cursantul va fi exclus din cadrul atelierului;
* Contravaloarea abonamentului se achită la casieria creart (Adresa: Piaţa Lahovari nr. 7, sector 1 / Persoana de contact: Ramona Negoi 0733.331.324),
* În cazul în care atelierul nu se va susține din motive ce ţin de Organizator, atunci şedinţa se va reporta pentru luna următoare;
* În eventualitatea neparticipării copiilor la curs, suma achitată nu este rambursabilă, iar şedinţa nu se va recupera într-o altă dată. Sunt exceptate cazurile medicale;
* Banii încasați nu se returnează;
* Accesul în sala de curs se face doar în baza listei de înscrieri, doar în intervalele orare destinate cursului;
* Materialele didactice (și recuzita) vor fi asigurate de către Organizator;
* Instituția își rezervă dreptul de a fotografia și înregistra audio-video cursurile și spectacolele. Materialele rezultate nu vor fi comercializate, ci vor fi folosite exclusiv în scop intern și de promovare a atelierului și a activității instituției;
* Forma de finalizare a cursului constă în activități demonstrative, spectacole care evidențiază faptul că obiectivele propuse inițial au fost îndeplinite.
* Participarea la evenimente culturale desfăşurate de creart
* Cursanţii care vor participa la diverse evenimente, vor fi selectaţi în funcţie de criterii de performanţă: - nivel de pregătire, atitudine scenică, concentrare, disciplină, prezenţă la cursuri și orice alt criteriu impus de evenimentul pentru care au fost solicitaţi. Cei selectaţi trebuie să înţeleagă importanţa și responsabilitatea pe care o poartă fiecare în reuşita evenimentului respectiv. De aceea, prezenţa la evenimentele anunţate este **obligatorie** pentru cei selectaţi.
* Pe timpul orelor, însoţitorii trebuie să păstreze liniştea în sala de aşteptare.Părinţii au acces în sala de curs numai la pauză. În cazuri excepţionale, o singură persoană însoţitoare poate asista la un număr limitat de şedinţe, cu acordul profesorului.
* CreArT își rezervă dreptul de a modifica prezentul regulament pe durata cursurilor, cu condiția de a anunța participanții în mod oficial.

**OFICIUL JURIDIC**

**Amelia Dondera**

**ÎNTOCMIT**

**Ramona Negoi - consilier**